Broj: 02-012/24-2804 12.03.2024. godine

Na osnovu Zakona o oduzimanju imovinske koristi stečene kriminalnom djelatnošću ( „Sl. CG“ br.58/15 ), Zakona o izvršenju i obezbjeđenju („Službeni list CG”, broj 036/11, 028/14, 020/15, 022/17, 076/17 i 025/19), Uredbe o prodaji i davanju u zakup stvari u državnoj imovini (Službeni List CG br. 44/10), i Odluke o pokretanju postupka prodaje vozila putem javne prodaje-prikupljanjem ponuda br. 02-012/24-1392, Uprava za državnu imovinu objavljuje:

**JAVNI POZIV ZA PRIKUPLJANJE PONUDA ZA PRODAJU**

**VOZILA U SEKUNDARNE SIROVINE SISTEMOM ZATVORENIH KOVERTI-TENDERSKA PRODAJA**

Uprava za državu imovinu objavljuje javni poziv za prodaju 330 motornih vozila u sekundarne sirovine- tenderska prodaja. Vozila se prodaju kao cjelina, smatraju se otpadom i kao takva predviđena su za uništenje. Vozila se mogu pogledati dana 25.03. 2024. god. u vremenskom periodu od 09 do 11 h. Vozila se nalaze na parking prostoru Uprave za državnu imovinu-“Južni dio kasarne u Maslinama”.

Spisak vozila može se preuzeti sa sajta Uprave za državnu imovinu www.uzdi.gov.me/biblioteka/oglasi ili u ul.Bulevar Vojvode Stanka Radonjića br.1 u Podgorici, na III spratu kancelarija br. 7.

Ponude se predaju u ul.Bulevar Vojvode Stanka Radonjića br.1 u Podgorici, na III spratu, kancelarija br. 6.u vremenu od 09:00 do 11:00časova 28.03.2024.godine.

Otvaranje ponuda  će sprovesti Komisija određena Rješenjem Uprave za državnu imovinu br. 02-012/24-2770 dana 28.03.2024**.**godine u prostorijama u ul.Bulevar Vojvode Stanka Radonjića br.1 u Podgorici, na IV spratu, sala za sastanke sa početkom u 12:00 časova.

Na javnom pozivu za mogu učestvovati sva privredna društva ili preduzetnici koji imaju dozvolu za preradu otpadnih vozila u skladu sa članom 48 Zakona o upravljanju otpadom(Sl.list CG br.64/11 od 29.12.2011.god) i Uredbe o načinu i postupku osnivanja sistema preuzimanja, sakupljanja i obrade otpadnih vozila i rada tog sistema.

Vozila se ne mogu kupovati pojedinačno.

Troškove preuzimanja, transporta i vaganja vozila snosi ponuđač.

Početna cijena za vozila iznosi 0,21 eura/kg + PDV

**Ponuda za nadmetanje treba da sadrži:**

- Podatke o ponuđaču(naziv, adresa i kontakt telefon)

- Registraciju za obavljanje djelatnoti koja je predmet javnog poziva;

- Dozvolu za preradu i/ili odstranjivanje otpada izdatu od Agencije za zaštitu životne sredine.

-       Ponuđena cijena izraženu u eurima po kilogramu plus PDV (€/kg + PDV),

Ponuda se dostavlja u zapečaćenoj koverti sa naznakom:

- „Uprava za državnu imovinu“

- „Ponuda za kupovinu vozila predviđenih za reciklažu

- „Ne otvaraj prije zvanične sjednice javnog otvaranja ponuda“

Sva vozila se prodaju u viđenom stanju i naknadne reklamacije se ne primaju.

Kriterijum za prodaju vozila je najveća ponuđena cijena, izražena u eurima po kilogramu plus PDV (€/kg + PDV) koja ne može biti manja od početne cijene.

Sa najpovoljnijim ponuđačima biće zaključen ugovor o kupoprodaji vozila (u slučaju odustajanja prvorangiranog ugovor će biti zaključen sa drugorangiranim itd.). Najpovoljniji ponuđač je u obavezi potpisati ugovor u roku od 5 dana od održavanja licitacije i nakon toga preuzeti vozila u roku od 15 dana. Kupac je u obavezi u roku od 10 dana od dana preuzimanja vozila da uplati kupoprodajnu cijenu na žiro račun 535-0000000020598-74-Prva banka, račun Uprave za državnu imovinu za deponovanje novčanih sredstava dobijenih od prodaje oduzete imovine. Za svaki dan prekoračenja roka kupac će biti dužan da plati Upravi troškove skladištenja i čuvanja vozila u iznosu od 100 eura po danu.

Učesnici na javnom nadmetanju su dužni da uz ponudu dostave depozit u gotivini u iznosu od 6000,00 eura u gotovini ili bankarsku garanciju (bezuslovna, plativa na prvi poziv, sa rokom važenja od mjesec dana) na isti iznos. U slučaju odustajanja od kupovine vozila ponuđač gubi pravo na povraćaj depozita. Depozit će biti vraćen u roku od 10 dana, odnosno nakon uplate kupoprodajne cijene od strane najpovoljnijeg ponuđača.

Neblagovremene, nepotpune, nejasne i ponude u nezapečaćenim kovertama neće se uzeti u razmatranje.

Prodaju vozila će sprovesti Komisija Uprave za državnu imovinu

Kontakt tel:

067 690 381

020 444 539

Zvati u period od 09h do 12 h.